Enda jaoks õige teraapia leidnud Ülle: „Mul ei olnud aega elu nautida, olin nagu automaatprogrammil.“
Ülle Toomeoja julgus lahti lasta kõigest sellest, mis teda enam ei toeta ega teeni, viis ta 23 aastat tagasi Ameerikasse. Seal viis elu ta biofeedback teraapia juurde, mis L.I.F.E. biotagasiside seadme abil aitab üles leida ja tasakaalustada elu jooksul väljakujunenud emotsionaalseid ja vaimseid sisepingeid.
LIFE-keskuse ühte loojat ja biofeedback terapeuti Üllet on elus kandnud tänulikkuse tunne. Ta ütleb, et tänu kõigile, kes tema elus on olnud, on ta saanud oma tugevuse ja julguse. Suur osa on ka enesearengul ja nimetatud teraapial. Teekond selle juurde on olnud põnev ja täis üllatusi.